" Það er allt tilbúið og við eigum von á fyrsta loðnuaflanum í kvöld og bíðum bara eftir nánari tímasetningu þannig að hægt sé að boða mannskapinn til starfa . Við gerum ráð fyrir að um 30 manns vinni við loðnuhrognavinnsluna og frystinguna á sólarhring og sennilega verðum við með tvískiptar vaktir , a.m.k. til að byrja með , “ sagði Gunnar Hermannsson , vinnslustjóri í hrognavinnslu HB Granda á Akranesi á síðu fyrirtækisins í dag , en á Akranesi bíða menn nú spenntir eftir að annað hvort Ingunn AK eða Faxi RE komi með fyrsta aflann á loðnuvertíðinni . Ingunn og Faxi eru nú að loðnuveiðum úti af Garðskaga og það er því ekki langt að sigla . Að sögn Gunnars er óvíst hve mikil hrognafyllingin er í loðnunni sem fengist hefur síðasta sólarhringinn en hann segir þó að þroski hrognanna skipti meira máli en sjálf hrognafyllingin . Á vertíðunum 2008 og 2009 var ekið með 60 til 80 tonn af loðnuhrognum frá Akranesi til Vopnafjarðar á hverjum degi sem hrognavertíðin stóð en í ljósi þess hve lítill loðnukvótinn er að þessu sinni er óvíst að þess þurfi í ár , “ sagði Gunnar á síðu HB Granda .